armvectores/hy_wikipedia_2023 huggingface dataset:
(7253) Նարա

(7253) Նարա (անգլ.՝ Nara), աստերոիդ աստերոիդների հիմնական գոտում։ Հայտնաբերվել է 1993 թվականի փետրվարի 13-ին Ֆումիակի Ուտոյի կողմից Կաշիհարայում։
Միջին հեռավորությունը Արեգակից կազմում է 3,183314 ա. մ., առավելագույնը մոտենում է 3,0395 ա. մ. հեռավորության վրա և հեռանում 3,3271 ա. մ.։ Արեգակի շուրջ մեկ ամբողջական պտույտ է կատարում 2074,52 երկրային օրվա ընթացքում, իր ուղեծրով շարժվելով միջինում 0,173534 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7253) Նարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զավեն Գրիգորյան

Զավեն Տիգրանի Գրիգորյան (հունվարի 14, 1910(1910-01-14), Ձիթհանքով, Հայաստան - փետրվարի 14, 1992(1992-02-14), Երևան, Հայաստան), հայ խորհրդային պատմաբան։ Պատմական գիտությունների դոկտոր, պրոֆեսոր (1952), ՀԽՍՀ գիտության վաստակավոր գործիչ (1965)։


== Կենսագրություն ==
Ավարտել է Երևանի պետական համալսարանի պատմության ֆակուլտետը (1935)։ 1941-1953 թվականներին վարել է կուսակցական և պետական ղեկավար պաշտոններ (ՏԿԿ Երևանի քաղկոմի, ապա ՏԿԿ Կենտկոմի ագիտացիայի և քարոզչության բաժնի վարիչ, «Լենինյան ուղիով» ամսագրի խմբագիր, ՏԿԿ Կենտկոմի քարտուղար, ԽՍՀՄ Կուլտուրայի (մշակույթի) մինիստր)։ 1957 թվականից եղել է Երևանի Խաչատուր Աբովյանի անվան մանկավարժական ինստիտուտի ԽՍՀՄ ժողովուրդների պատմության ամբիոնի վարիչ։ Գրիգորյանի «Ռուս և հայ ժողովուրդների ռազմական համագործակցությունը» (1957), «Արևելյան Հայաստանի միացումը Ռուսաստանին 19-րդ դարի սկզբին» (1959, ռուս), «Հայ և Ռուս ժողովուրդների դարավոր բարեկամությունը» (հ․ 1-2, 1960-1967 թվականներին) աշխատություններում արծարծված են Ռուսաստանի հետ հայերի տնտեսական, մշակութային և ռազմաքաղաքական կապերի սկզբնավորումն ու զարգացման պատմությունը։
1951-1955 թվականներին եղել է ՀԽՍՀ ԳԽ պատգամավոր։


== Երկեր ==
Ծրագրային թեմատիկ նյութեր ԽՍՀՄ-ի ժողովուրդների պատմության ուսումնասիրության, Երևան, 1938։
Հայ և ռուս ժողովուրդների պատմական բարեկամությունը, Երևան, 1942։
Պատմության դասերը, Երևան, 1943։
Սովետական Հայաստանը 25 տարում, Երևան, 1945։
Ռուս-հայ ժողովուրդների ռազմական համագործակցությունը XIX դ. սկզբին, Երևան, 1957։
Հայ և ռուսական ժողովուրդների դարավոր բարեկամությունը (հ. 1-2), Երևան, 1960-1967։
Արևելյան Հայաստանի միացումը Ռուսաստանին և նրա պատմական նշանակությունը, Երևան, 1978։
Պատմության հարցեր։ Գիտական աշխատությունների միջբուհական ժողովածու, Երևան, 1978։


== Ծանոթագրություններ ==
Երուսաղեմի հայկական թանգարան

Երուսաղեմի Սուրբ Հակոբյանց վանքի «էդուարդ և Հելեն Մարտիկյան» թանգարան (եբրայերեն՝ המוזיאון הארמני‎), հայկական թանգարան Երուսաղեմի հայկական թաղամասում։ Թանգարանի՝ հայ մշակույթի հազարամյակների պատմությունը ներկայացնող հավաքածուի կազմում ներառված են ինչպես Երուսաղեմ բերված տարբեր ցուցանմուշներ, այնպես էլ նոր ձեռքբերումներ։ Թանգարանում ներկայացվում է հայ ժողովրդի պատմությունն ու մշակույթը, թանգարանում պահվում են կիլիկյան վարպետների պատրաստած ոսկե, արծաթե, փայտե իրեր, ձեռագրակազմեր, կանթեղներ, վարդապետական և կաթողիկոս, գավազաններ, Հեթում Ա-ի մականը, Թորոս Ռոսլինի նկարազարդ ձեռագրերի ստվար մասը։ Ներկայացվում է նաև 1833 թվականին երուսաղեմահայերի կողմից Մերձավոր Արևելքում հիմնադրված առաջին տպագրատունը։ Թանգարանի ցուցադրության զգալի մասը վերաբերում է Հայոց ցեղասպանությանը։

Երուսաղեմի Հայկական Հելլեն և Էդուարդ Մարտիկյանների անվան թանգարանը հիմնադրվել է 1979 թվականին նախկին Ժառանգավորաց վարժարանի շենքում, որը կառուցվել էր 1855 թվականին։ 1976 թվականին Վարժարանի նոր ավելի մեծ մասնաշենքի կառուցումից ու տեղափոխումից հետո։
Թանգարանի դռները ժամանակավորապես փակ են այցելուների համար՝ շենքի վերանորոգչական աշխատանքների, գույքի ու անվտանգության նոր համակարգերի տեղադրման պատճառով։ 


== Ցուցադրություն ==
Թանգարանը բաղկացած է երեք մասից՝

Առաջին մասում ցուցադրվում է Երուսաղեմի Հայոց պատրիարքարանի ու եկեղեցիների հավաքածուն, սպասքն ու հայ հոգևորականների հին կահկարասին։
Երկրորդ մասում ներկայացված է Երուսաղեմում հայկական արվեստի զարգացումը՝ Երուսաղեմի հայ վարպետների գլուխգործոցներ, հայ ուխտավորների աշխարհագրական քարտեզներ, գլոբուսներ, ձեռագրեր, Մերձավոր Արևելքի առաջին տպագրամեքենան, Եսայի Պատրիարքի 1853 թվականին արված Երուսաղեմի առաջին լուսանկարները, Քյոթահիայի նշանավոր հայկական հախճապակու արվեստի տեղական նմուշներ, Թորոս Ռոսլինի նկարազարդ ձեռագրերի հիմնական մասը, փայտագործական արվեստի առարկաներ, ձեռագործ գորգեր, հին ու Հայաստանի առաջին հանրապետության շրջանի դրամներ և այլն
Երրորդ մասը նվիրված է Հայոց Ցեղասպանությանը, որտեղ ներկայացվում են բազմաթիվ փաստեր հայերի կոտորածների վերաբերյալ։Եզակի նմուշներից են Յոհան Գուտենբերգի տպագրական մեքենայի կրկնօրինակը, Մուհամեդ մարգարեի և Օմար խալիֆի ֆերմանները` Երուսաղեմում հայոց իրավունքները ճանաչելու մասին, Պաղեստինի տարածքում հռոմեական 10-րդ լեգեոնի թողած հետքեր, խաչակիր ասպետների կողմից հայերին նվիրված հանդերձանք ու զենքեր, հայ վարպետների պատրաստած մեծ պղնձյա կաթսաներ, թանկարժեք մետաղներից ու քարերից եկեղեցական պարագաներ և այլն։
Թանգարանում պահպանվում է Երուսաղեմի վաղ միջնադարյան հայկական եզակի խճանկարը։


== Ծանոթագրություններ ==


== Արտաքին հղումներ ==
Վերաբացվելու Երուսաղեմի հայկական թանգարանը
המוזיאון הארמני, באתר העיר העתיקה
מוזיאון ארמני בירושלים Archived 2021-01-13 at the Wayback Machine., באתר "ארמניה"
המוזיאון הארמני, באתר "ירושלים ברשת"
Ծաղկավետ (լեռնագագաթ)

Անվան այլ կիրառումների համար տե՛ս՝ Ծաղկավետ (այլ կիրառումներ)Ծաղկավետ, Արխաշան, Արխաշեն, Արխաշին, Արխոշան, Ծաղկավետ, լեռնագագաթ Գեղարքունիքի և Արարատի մարզերի սահմանագլխին, Գեղամա լեռների հարավային մասում, Քարաձի գետի վերնագավառում, Մադինա գյուղից 18 կմ հարավ–արևմուտք։ Բարձրությունը 3076 մ է։ Հրաբխային է և ջրառատ։


== Ծանոթագրություններ ==
Ջովանի Դի Լորենցո

Ջովանի Դի Լորենցո (իտալերեն՝ Giovanni Di Lorenzo, օգոստոսի 4, 1993(1993-08-04), Կաստելնուովո դի Գարֆանյանա, Լուկա, Տոսկանա, Իտալիա), իտալացի պրոֆեսիոնալ ֆուտբոլիստ։ Ներկայումս հանդես է գալիս Նապոլիի և Իտալիայի ազգային հավաքականի կազմում։ Խաղում է աջ պաշտպանի դիրքում։


== Ակումբային կարիերա ==


=== Վաղ կարիերա ===
Ֆուտբոլիստի կարիերան Դի Լորենցոն սկսել է Լուկեզեում։ 2009 թվականին նա միացավ Ռեջինայի ակադեմիային։ Իր պրոֆեսիոնալ դեբյուտը նշեց 2011 թվականի մայիսի 29-ին՝ Սասուոլոյի դեմ խաղում։ 2012-13 մրցաշրջանը Դի Լորենցոն վարձավճարով անցկացրեց Կունեոյում։ Ռեջինայի առաջին թիմի կազմում իտալացին անցկացրեց 62 հանդիպում։ 2015 թվականի օգոստոսի 19-ին Դի Լորենցոն միացավ Մատերային։ 2017 թվականի գարնանը նա մասնակցեց Սերիա C-ի Իտալիայի գավաթի եզրափակչի Վենեցիայի դեմ խաղերին, սակայն Մատերան պարտվեց երկու խաղերի արդյունքում։ Ակումբի կազմում Դի Լորենցոն անցկացրեց 70 հանդիպում՝ դառնալով 4 գոլի և 6 գոլային փոխանցման հեղինակ։


=== Էմպոլի ===
2017 թվականի օգոստոսի 30-ին Դի Լորենցոն տեղափոխվեց Էմպոլի։ Իր դեբյուտը նշեց սեպտեմբերի 3-ին՝ փոխարինման մտնելով Բարիի դեմ խաղում։ Իր առաջին գոլը խփեց Սերիա B-ում խփեց 2018 թվականի ապրիլի 23-ին՝ Ֆրոզինոնեի դեմ խաղում։ 2017-18 մրցաշրջանում Էմպոլին հաղթեց Սերիա B-ն՝ տեղափոխվելով Իտալիայի բարձրագույն դիվիզիոն։ Առաջին հանդիպումը Սերիա A-ում Դի Լորենցոն անցկացրեց օգոստոսի 19-ին՝ մեկնարկային կազմում խաղադաշտ դուրս գալով Կալյարիի դեմ խաղում։ Իր առաջին գոլը Իտալիայի առաջնությունում խփեց 2019 թվականի հունվարի 20-ին՝ Կալյարիի դեմ խաղում։ Ապրիլի 3-ին նա գոլ խփեց Նապոլիի դեմ խաղում՝ օգնելով իր թիմին հաղթել 2-1 հաշվով։ Էմպոլիի կազմում Դի Լորենցոն անցկացրեց 74 հանդիպում՝ դառնալով 6 գոլի և 10 գոլային փոխանցման հեղինակ։


=== Նապոլի ===
2019 թվականի հունիսի 7-ին Դի Լորենցոն 9.5 միլիոն եվրոյի դիմաց տեղափոխվեց Նապոլի։ Իր դեբյուտը ակումբի կազմում նշեց օգոստոսի 24-ին՝ Ֆիորենտինայի դեմ խաղում։ Իր առաջին գոլը խփեց օգոստոսի 31-ին՝ Յուվենտուսի դեմ խաղում։ Եվրոպական առաջնություններում առաջին հանդիպումը Դի Լորենցոն անցկացրեց սեպտեմբերի 17-ին՝ թիմի մեկնարկային կազմում խաղադաշտ դուրս գալով Չեմպիոնների Լիգայի խմբային փուլի Լիվերպուլի դեմ խաղում։


== Միջազգային կարիերա ==
Դի Լորենցոն ներկայացրել է Իտալիան մինչև 20 և մինչև 21 տարեկանների երիտասարդական հավաքականներում։ Իտալիայի ազգային հավաքական նա առաջին անգամ հրավիրվեց 2019 թվականի հոկտեմբերի 4-ին՝ Լիխտենշտայնի դեմ խաղի համար։ Իր դեբյուտը ազգային հավաքականում նշեց հոկտեմբերի 15-ին՝ թիմի մեկնարկային կազմում խաղադաշտ դուրս գալով Լիխտենշտայնի դեմ խաղում և գոլային փոխանցում տալով Անդրեա Բելոտիին հանդիպման վերջին րոպեին։


== Կարիերայի վիճակագրություն ==


=== Ակումբային վիճակագրություն ===
2020 թվականի հունվարի 17-ի դրությամբ


=== Միջազգային վիճակագրություն ===
2020 թվականի հունվարի 17-ի դրությամբ


== Նվաճումներ ==


=== Ակումբային ===
Էմպոլի

Սերիա B. 2017–18


== Ծանոթագրություններ ==


== Արտաքին հղումներ ==
Դի Լորենցոյի պաշտոնական Ինստագրամի էջը
Դի Լորենցոն transfermarkt-ում
Դի Լորենցոն soccerbase.com-ում
Դի Լորենցոն WhoScored.com կայքում
Դի Լորենցոն Նապոլիի պաշտոնական կայքում Archived 2019-08-24 at the Wayback Machine.
Դի Լորենցոն Սերիա A-ի պաշտոնական կայքում
Դի Լորենցոն ՈՒԵՖԱ-ի պաշտոնական կայքում
Հայաստանը Մանկական Եվրատեսիլ երգի մրցույթում

Հայաստանը Մանկական Եվրատեսիլ երգի մրցույթին առաջին անգամ մասնակցել է 2007 թվականին։ Հայաստանում մրցույթը հեռարձակում է Հանրային հեռուստաընկերությունը։


== Մասնակցության պատմություն ==
Առաջին անգամ երկիրը ներկայացրել է Արևիկ խումբը, ով գրավեց երկրորդ հորիզոնականը ընդամենը 1 միավորի տարբերությամբ (136)։ 
2008 թվականին Մոնիկա Մանուչարովան իր «Իմ Երգի Հնչյունը» երգով զբաղեցրեց 8-րդ հորիզոնականը։ 
Լուարա Հայրապետյանը իր «Բարսելոնա» երգով 2009 թվականին Կիևում զբաղեցրեց 2-րդ հորիզոնականը։ 
2010 թվականին Հայաստանի ներկայացուցիչ Վլադիմիր Արզումանյանը իր «Մամա» երգով հավաքեց 120 միավոր և հաղթանակ բերեց Հայաստանին։ Հաջորդ տարի Հայաստանը ստացավ հյուրընկալելու Մանկական Եվրատեսիլը Երևանում։Հայաստանի ներկայացուցիչ Դալիթան իր «Welcome to Armenia» երգով 13 երկրների շարքում զբաղեցրեց 5-րդ հորիզոնականը։ 
2012 թվականին Compass Band-ը զբաղեցրեց լավագույն եռյակի՝ 3-րդ հորիզոնականը իր «Sweetie Baby» երգով։ 
2013 թվականին Մոնիկա Ավանեսյանը զբաղեցրեց 6-րդ հորիզանականը։ 
2014 թվականին Հայաստանը ներկայացրեց Բեթթին և զբաղեցրեց 3-րդ հորիզոնականը։ 
2015 թվականին Հայաստանը ներկայացրեց Միկան (Միքայել Վարոսյան) ելույթ ունեցավ 11 համարի ներքո՝ ներկայացնելով «LOVE» խորագիրը կրող երգը։ Միկան միավորների տարբերությամբ զբաղեցրեց 2-րդ հորիզոնականը։ Մրցույթից հետո մեկնարկած քվեարկության արդյունքներով, ինչպես նաև պրոֆեսիոնալ ժյուրիի գնահատականներով, Միքայել Վարոսյանը ստացավ 176 միավոր։ 
2016 թվականին Հայաստանը ներկայացրեցին Մերին և Անահիտը, ներկայանալով 2-րդ համարի ներքո։ Նրանք գրավեցին 2-րդ հորիզոնականը 7 միավորի տարբերությամբ։ Ի դեպ Հայաստանը դեռ այդքան բարձր միավոր` 232 դեռ երբեք չէր վաստակել։
2017 թվականին Հայաստանը ներկայացրեց Միշան, ով 148 միավորով գրավեց 6-րդ հորիզոնականը։
2018 թվականին Մինսկում կայացած «Մանկական Եվրատեսիլ 2018»-ում Լևոնը(L.E.V.O.N համանուն երգով) գրավեց 9-րդ հորիզոնականը։
2019 թվականին «Դեպի Մանկական Եվրատեսիլ» ազգային ընտրության փուլում հաղթանակ տանելուց հետո Հայաստանը ներկայացրեց Կարինա Իգնատյանը իր «Colours of Your Dream» երգով։
2021 թվականին Հայաստանը Մանկական Եվրատեսիլի 2021 երգի մրցույթում ներկայացնող Մալենան գրավել է 1-ին հորիզոնականը։
2022 թվականին Հայաստանում կայանալիք Մանկական Եվրատեսիլի Հայաստանի պատվիրակ Նարե Ղազարյանը ելույթ կունենա իր ”DANCE!” երգով։ Նարեն իր երգով ընկավ 2-րդ հորիզոնական 180 միավորով, իսկ 2022 թվականի Մանկական Եվրատեսիլի հաղթողը Ֆրանսիան է, հավաքելով 203 միավոր ու ընկավ 1 հորիզոնական։


== Մասնակիցներ ==
     Հաղթող
     2-րդ տեղ
     3-րդ տեղ
     4-րդ տեղ
     5-րդ տեղ
     Վերջին տեղ
     Երգն ընտրվել է, բայց չի մասնակցել մրցույթին

		


== Քվեարկության պատմություն ==
Հայաստանը տվել է ավելի շատ միավորներ

Հայաստանը ստացել է ավելի շատ միավորներ


=== 12 միավորներ ===
*ա-ազգային ժյուրի,


== Մանկական Եվրատեսիլը Հայաստանում ==
||
|}


== Տես նաև ==
Հայաստանը Եվրատեսիլ երգի մրցույթում
Մանկական Եվրատեսիլ երգի մրցույթ
Եվրատեսիլ երգի մրցույթ


== Ծանոթագրություններ ==
Ակոռի

Անվան այլ կիրառումների համար տե՛ս՝ Ակոռի (այլ կիրառումներ)Ակոռի, գյուղ Այրարատ նահանգի Մասյացոտն գավառում, Մեծ Մասիսի վիհի եզրին։


== Պատմություն ==
Ըստ տեղական ավանդության՝ Նոյ նահապետն այդ վայրում տնկել է ուռենի, այստեղից և՝ Արկուռի – Ակոռի անվանումը։
Առաջին անգամ հիշատակել է Ղազար Փարպեցին՝ 481-484 թվականների հայ-պարսկական պատերազմի կապակցությամբ։
703 թվականին Ակոռիի մոտ հայ ապստամբները հաղթել են արաբներին։
Միջին դարերում Ակոռին եղել է խոշոր ավան, Խոր Վիրապի եպիսկոպոսական թեմի կենտրոն, ավելի ուշ շրջանում, Զաքարիա Քանաքեռցու վկայությամբ, այնտեղ նստում էր այլազգի իշխող։


== Ավերիչ երկրաշարժ ==
1840 թվականի հուլիսի 2-ին Մեծ Մասիսի շրջանում տեղի ունեցած երկրաշարժի հետևանքով գյուղը թաղվել է ժայռաբեկորների հաստ շերտի տակ։
Աղետից առաջ գյուղն ունեցել է 2200 բնակիչ, որից 1600-ը՝ հայեր։ Բնակիչները հիմնականում զբաղվել են այգեգործությամբ։
Ակոռիում գործում էին երկու վարժարան։ Արարատ բարձրանալիս գյուղում եղել են ճանապարհորդներ Ֆրեդերիկ Դյուբուա դը Մոնպերյոն, Բուլլեյ լը Գուզը, Ֆրիդրիխ Պարրոտը։ Երկրաշարժի պատճառներն ուսումնասիրելու նպատակով 1844 թվականին Ակոռի է այցելել երկրաբան Հերման Աբիխը։


== Ճարտարապետություն ==
Անաստաս Ա Ակոռեցի կաթողիկոսը (661–667) Ակոռիում կառուցել է եկեղեցի, որը ոչ մեծ գմբեթավոր կառույց էր՝ երկու առանձին կանգնած մույթերով, արևելակողմի երկու ավանդատներով և ճակատային եռանկյունաձև խորշերով։ Ճարտարապետական մանրամասներն առնչվում են VII դարի ընդհանրացված ձևերին։ Այս եկեղեցին կործանվել է գյուղի հետ մեկտեղ։ Եկեղեցու հատակագիծը շատ մոտ նմանություն ու Անիի կաթողիկե եկեղեցուն, միայն ավանդատուները քառակուսի են, փոխանակ արևելյան կողմից խորանաձև լինելուն, արտաքին մասից (գուցե ներքին) մնացած սյուներից երևում է, որ շատ նման է Զվարթնոցի արտաքին որմնասյուներին՝ իր խոյակներով։
Ակոռիի մոտ, Մեծ Մասիսի հյուսիսարևելյան ստորոտին, գտնվում է Ս․ Հակոբի վանքը՝ բաղկացած խաչաձև գմբեթավոր փոքր եկեղեցուց և միաբանների կացարաններից։ Վանքի կառուցման ժամանակն անհայտ է։ Այնտեղ եղած արձանագրությունների մի մասը, որ հրատարակել է Դյուբուա դը Մոնպերյոն, թվագրված է XIII–XIV դարերով։
Կործանված Ակոռիից ոչ հեռու գտնվող Նոր Ակոռի գյուղը XIX դարի վերջին ուներ մոտ 50 տուն, եկեղեցի և ռուսական ամրոցաձև պահակատուն։


== Ծանոթագրություններ ==
Խինես

Խինես (իսպ.՝ Gines), բնակավայր և մունիցիպալիտետ Իսպանիայում, մտնում է Սևիլյա պրովինցիայի մեջ և Անդալուզիա ինքնավար միության կազմի մեջ։ Մունիցիպալիտետը գտնվում է Մեծ Սևիլյա շրջանի կազմում։ Տարածքը զբաղեցնում է 3 կմ2։ Բնակչությունը 13108 մարդ (ըստ 2010 թվականի)։


== Ժողովրդագրություն ==


== Արտաքին հղումներ ==
Gines Archived 2011-09-17 at the Wayback Machine.
Información de Gines Archived 2011-02-09 at the Wayback Machine.
Ayuntamiento de Gines Archived 2014-12-17 at the Wayback Machine.
Բալա-Սոգութլի

Բալա-Սոգութլի, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 596 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Շարոլե (տավարի ցեղ)

Շարոլե (ֆր.՝ Charolais), տավարի մսատու ցեղ։ Բուծվել է 18-րդ դարում Ֆրանսիայի Շարոլե շրջանում, խայտաբղետ լեռնային տավարի բարելավման միջոցով։ Թույրը՝ բաց շիկավուն։ Իրանը զանգվածեղ է, խոր և լայն։ Ոտքերը՝ ամուր։ Ցլերի կենդանի զանգվածը 1000—1200 կգ է (երբեմն՝ 1400 կգ), կովերինը՝ 700—800 կգ, 18 ամսական մատղաշինը՝ 450-650 կգ, օրական միջին քաշաճը՝ 1500—1800 գ։ Սպանդային ելքը՝ 60—65%։ Կենդանիները լավ են կլիմայավարժվում և արագ բտվում։ 
Տարածված է բազմաթիվ երկրներում, օգտագործվում է արդյունաբերական տրամախաչման նպատակով։ 
Խորհրդային Հայաստան ներմուծվել է գիտաարտադրական փորձեր կատարելու նպատակով։
Ֆրիկի սոցիալական տաղեր

Ֆրիկի սոցիալական տաղեր, հայ միջնադարյան քնարերգության խոշոր ներկայացուցիչ Ֆրիկի չափածո և արձակ տաղեր, որոնք գրված են սոցիալական թեմայով։ Տաղերում անդրադարձ է կատարվում սոցիալական անհավասարության և անարդարության գաղափարներին, ի տարբերություն Ֆրիկի հոգևոր թեմայով գրված տաղերի, որոնք հիմնականում Աստծուն են գովերգում։


== Սոցիալական թեմայով գրված տաղեր ==
Ֆրիկը թողել է դրամատիկ սյուժե ունեցող ժողովրդական մի ավանդության մշակում՝ «Տաղ Ֆրկան ասացեալ ի վերայ եղբայրասպանին»։ Ձեռագրերից մեկում վկայված է նաև «Առակ լավ և պիտանի»։ Այս տաղում Ֆրիկը խրատում է մարդկանց հեռու մնալ ագահությունից՝ իբրև մեծ չարիքից։ Հոգևոր արժանիքները ստորադասվում են նյութականին՝ շեշտելով վերջինիս անցողիկությունը։ Դրանցից են.

«Տաղ Ֆրկան ասացեալ ի վերայ եղբայրասպանի»/« Առակ լավ և պիտանի»/
«Արղուն Խանի և Բուղայի մասին»
«Գանգատ»/«Բան ի Ֆրիկ գրքոյն»
«Վասն բազեի և բրջի»


== «Տաղ Ֆրկան ասացեալ ի վերայ եղբայրասպանի» ==


=== Բովանդակություն ===
«Տաղ Ֆրկան ասացեալ ի վերայ եղբայրասպանի» տաղն այն մասին է,որ երկու ունևոր եղբայրներ ապրում էին Մսրում։ Մեծ եղբայրը որոշում է մորթել փոքրին, որպեսզի տիրանա նրա ունեցվածքին։ Հանկարծ պատի մեջ շարված աղյուսներից մեկը լեզու է առնում և խրատում է ավագ որդուն հեռու մնալ նման ոճրագործություն կատարելուց։ Լեզու առած աղյուսը պատմում է, որ ինքը ստեղծվել է մի մեծահարուստի մարմնից, ով զանազան արկածներից հետո դարձել է աղյուս։


=== Տաղաչափական առանձնահատկություններ ===
«Տաղ Ֆրկան ասացեալ ի վերայ եղբայրասպանի» տաղը շարադրված է չափածո և աչքի է ընկնում ժողովրդական բանահյուսությանը բնորոշ առանձնահատկություններով. առած- ասացվածքների, ժողովրդական դարձվածքների  հարուստ կիրառություն ո ւնմանահնչունություններ ներքին ռիթմիկ հանգերով ։ Ֆրիկին բնորոշ տաղաչափությունը հակադրումն է մինչ այդ գործածվող հոգևոր թեմաներով գրված երկերին բնորոշ ծանր և միօրինակ հանգերի։ Ֆրիկի խոսքին բնորոշ է անմիջականությունը, բանաստեղծական տարբեր ձևերը՝

«Արղուն Խանի և Բուղայի մասին» տաղը ինքնակենսագրական բնույթի ստեղծագործություն  է և այս երկի և մի քանի տաղի շնորհիվ ենք իմանում Ֆրիկի մասին  կենսագրական փաստեր։


== «Արղուն Խանի և Բուղայի մասին» ==


=== Բովանդակություն ===
«Արղուն Խանի և Բուղայի մասին» տաղում Ֆրիկը որպես ականատես  պատմում է 1289 թվականի  դեպքերը.Արղուն խանը Բուղային էր տվել բոլոր գործերի կառավարչի պաշտոնը։ Ֆրիկը պատմում է  Բուղայի բարձրացրած ապստամբության և դրա պարտության մասին։ Բուղան  մահապատժի է ենթարկվում։ ։Ֆրիկի համակրանքը Արղունի կողմն է, որովհետև վերջինս դրական էր տրամադրված քրիստոնյաների հանդեպ։ Արղունի մահից հետո գահակալական կռիվներ են սկսվում և հաղթում է նրա որդի  Ղազան խանը։ Նոր խանը սկսում է ակտիվորեմ մահմեդականություն քարոզել։ Ինչ որ հատվածում գտնում ենք Ղազան խանի անունը, բայց ոչ որպես թագավոր։


== Ծանոթագրություններ ==


== Աղբյուրներ ==
Մանուկ Աբեղյան Հայոց Հին Գրականության Պատմություն, Գիրք Ա. ՀՍՍՌ ԳԱ Գրականության ինստիտուտ, Երևան։ ՀՍՍՌ ԳԱ հրատ., 1944 (հայ.)
Մուլինո (գյուղ, Բուրաևսկի շրջան)

Անվան այլ կիրառումների համար տե՛ս՝ ՄուլինոՄուլինո (ռուս.՝ Муллино, բաշկիրերեն՝ Мулла), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 381 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սան Սեբաստիանո Կուրոնե

Սան Սեբաստիանո Կուրոնե  (իտալերեն՝ San Sebastiano Curone), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 596 մարդ (2008)։ Բնակչության խտությունը՝ 151 մարդ/կմ²։ Տարածքը կազմում է 4 կմ²։ Փոստային ինդեքս՝ 15056։ Հեռախոսային կոդ՝ 0131։
Բնակավայրի հովանավորն է համարվում սուրբ Սեբաստյանը։ Տոնը նշվում է հունվարի 20-ին։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պիլիպո-Կոշարա

Պիլիպո-Կոշարա (ուկրաիներեն՝ Пилипо-Кошара), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1488 թվականին։
2001 թվականի տվյալներով Պիլիպո-Կոշարա գյուղում բնակվում էր 343 մարդ։ Բնակավայրը զբաղեցնում է 155,9 կմ² տարածք։ Բնակչության խտությունը կազմում էր 2,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սինևիր (գյուղ, Մեժգորեի շրջան)

Անվան այլ կիրառումների համար տե՛ս՝ Սինևիր (այլ կիրառումներ)Սինևիր (ուկրաիներեն՝ Синевир), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Սինևիր գյուղում բնակվում էր 4 805 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փուլային արագություն

Փուլային արագություն, մի որոշ վերացական մակերեսի՝ հավասար փուլերի հարթության տեղափոխման արագությունն է տարածության մեջ։ Փուլային արագությունը ալիքային վեկտորի ուղղությամբ համընկնում է փուլային ճակատի արագության հետ։
Փուլային արագությունը ցանկության դեպքում կարելի է դիտարկել որպես վեկտրական մեծություն։ Պետք է նշել որ փուլային արագությունը վերացական է և հարաբերակնության հատուկ տեսության սահմանափակումը ճշմարիտ չէ այս դեպքի համար քանի որ փուլային արագությունը կարող է մեծ լինել լույսի արագությունից, անգամ դառնալ անվերջ մեծ։ 
Դիցուք ընկնող ալիքի փուլային ճակատները տարածությունում շարժվում են 
  
    
      
        c
      
    
    {\displaystyle c}
   արագությամբ(նկարում)։ Պարզ է, որ ուղղորդող հարթության ու փուլային ճակատի հատման կետի տեղափոխման արագությունը հավասար է 
  
    
      
        
          
            c
            
              s
              i
              n
              φ
            
          
        
      
    
    {\displaystyle {\frac {c}{sin\varphi }}}
  

  
    
      
        
          
            d
            
              d
              t
            
          
        
        A
        B
        =
        c
      
    
    {\displaystyle {\frac {d}{dt}}AB=c}
  

  
    
      
        
          
            d
            
              d
              t
            
          
        
        O
        B
        =
        V
        (
        p
        )
        =
        
          
            c
            
              s
              i
              n
              φ
            
          
        
      
    
    {\displaystyle {\frac {d}{dt}}OB=V(p)={\frac {c}{sin\varphi }}}
  
Մասնավորապես ալիքի ուղղահայաց անկման դեպքւմ 
  
    
      
        z
      
    
    {\displaystyle z}
   առանցքով փուլային արագությունը վերածվում է անվերջության։
Աստերոիդների ցանկ (89901-90000)

Աստերոիդների ցանկ (89801-89900)  • Աստերոիդների ցանկ  • Աստերոիդների ցանկ (90001-90100)
 Աստերոիդների ցանկ (89801-89900)  • Աստերոիդների ցանկ  • Աստերոիդների ցանկ (90001-90100)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
Տրոլեյբուս

Տրոլեյբուս (անգլ.՝ trolleybus, trolley – կոնտակտային հաղորդալար, հոլովակային հոսանընդունիչ և bus – «ավտոբուս»), քաղաքային անռելս էլեկտրական տրանսպորտի միջոց։ Տրոլեյբուսը էներգիա է ստանում 500–600 վ (սակավ 750 վ) լարման հաստատուն հոսանքի ցանցից՝ կոնտակտային հաղորդալարի միջոցով։
Ժամանակակից տրոլեյբուսը զարգացնում է 65–70 կմ/ժ արագություն։ Այն ունի մի շարք առավելություններ տրամվայի (ռելսուղիների բացակայություն, թեթև և անաղմուկ ընթացք, վազանց կատարելու հնարավորություն) և ավտոբուսի (էլեկտրական քարշ, մթնոլորտն աղտոտող գազերի բացակայություն) նկատմամբ, սակայն մանևրայնությամբ զիջում է ավտոբուսին։
Տրոլեյբուսի ստեղծման և կիրառման աշխատանքներն սկսվել են դեռևս 19-րդ դարի 80–ական թվականներին՝ Գերմանիայում։ 
Երևանում տրոլեյբուսի երթևեկությունն սկսվել է 1949 թվականին։ 1962 թվականից տրոլեյբուսներ են շահագործվում նաև Գյումրիում։ 1986 թվականին Երևանի տրոլեյբուսի ցանցի երկարությունը եղել է 256 կմ, երթուղիների թիվը՝ 25։ Ավտոբուսի համեմատությամբ տրոլեյբուսի մեծ տարողության շնորհիվ վերջինիս շահագործումն առավել արդյունավետ է լարված ուղևորահոսքեր ունեցող գծերում։


== Ծանոթագրություններ ==
Մարիա Պորտուգալացի

Մարիա Պորտուգալացի (հոկտեմբերի 15, 1527(1527-10-15), Կոիմբրիա - օգոստոսի 22, 1545, Վալյադոլիդ, Կաստիլիա և Լեոն), Պորտուգալիայի թագուհի։
Իսպանիայի թագավոր Ֆիլիպ II-ի առաջին կինը։


== Կենսագրություն ==
Պորտուգալիայի թագավոր Ժուան III-ի և Եկատերինա Ավստրիացու դուստրն էր։ 1543 թվականին տեղի ունեցավ Մարիայի և Ֆիլիպի ամուսնական արարողությունը։ Քանի որ նրանք մոտ բարեկամներ էին (նրանք հայրական և մայրական կողմերից զարմիկներ էին), ամուսնության համար նրանց հարկավոր էր Հռոմի պապի թույլտվությունը, որը տրվեց առանց խոչընդոտների։ Նա լույս աշխարհ բերեց թագաժառանգ Դոն Կարլոսին, ով հոգեպես և ֆիզիկապես վատառողջ էր, որի պատճառը գուցե ամուսինների մոտ բարեկամական կապն էր։ Մարիան մահացել է որդու ծնվելուց որոշ ժամանակ անց։


== Ծանոթագրություններ ==


== Գրականություն ==
Kamen, Henry. Philip of Spain. — Yale University Press. 1998. — ISBN 978-0-300-07800-8.
La Vie en rose

La Vie en rose («Կյանքը վարդագույնով», «Կյանքը վարդագույն ակնոցներով»), կատալոնացի Լուի Գուլիելմիի կողմից գրված երաժշտությամբ երգը, որը դարձավ ֆրանսիացի երգչուհի Էդիթ Պիաֆի այցեքարտը, ով 1945 թվականին գրել է երգի բառերը։ Առաջին անգամ կատարել է 1946 թվականին։
Բացի Պիաֆից, երգը կատարեցին Մառլեն Դիտրիխը, Միրեյ Մատյոն, Պատրիսիա Կաասը, Գրեյս Ջոնսը, Դոննա Սամմերը, Իգի Փոփը, Դին Մարտինը, Սառա Մոնտյելը, Լեդի Գագան, Մադոննան և այլ հայտնի երգիչներ ու երգչուհիներ։ Լուի Արմսթրոնգի կատարմամբ գործիքային տարբերակը դարձավ ջազային ստանդարտ։
Այս երգը հնչել է բազմաթիվ ֆիլմերում, որոնցից են՝ «Վախ բեմից» (1950), «Սաբրինա» (1954), «Կասաբլանկա՝ լրտեսների բուն» (1963)։ 1998 թվականին երգը մտավ «Գրեմմի մրցանակի փառքի դահլիճ»։
Երգի բառերը դարձել են Էդիթ Պիաֆի մասին կենսգրական ֆիլմի վերնագիրը՝ «Կյանքը վարդագույնով» (2007), որում Պիաֆի դերը խաղալու համար դերասանուհի Մարիոն Քոտիարը ստացավ «Օսկար» մրցանակ։
Ինչպես նաև «Ինչպես հանդիպեցի ձեր մայրիկին» սերիալում այս երգը երգում է Թրեյսի Մակկոնելը (Քրիսթին Միլիոտի)։


== Ծանոթագրություններ ==


== Արտաքին հղումներ ==
Էդիթ Պիաֆի տարբերակը
Լուի Արմսթրոնգի տարբերակը
Շահումյան (Արարատի մարզ)

Անվան այլ կիրառումների համար տե՛ս՝ Շահումյան (այլ կիրառումներ)Շահումյան (նախկին անվանումը` Յուվա),
գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից` մոտ 1 կմ հարավ-արևելք։ Վերանվանվել է Շահումյան 1950 թ. ապրիլի 19-ին։


== Բնակչություն ==
Ըստ ՀՀ 2011 թ. մարդահամարի արդյունքների` Շահումյանի մշտական բնակչությունը կազմել է 3752, առկա բնակչությունը` 3613 մարդ։ Մինչև 1918-1920 թթ. գյուղում ապրել են հայեր և փոքր տվով ադրբեջանցիներ, այնուհետ եղել է հայաբնակ։ Ներկայումս բնակվում են հայեր, որոնց նախնիների մի մասը եկել է 1828-1829 թթ. Խոյի շրջանից։
Շահումյանի բնակչության փոփոխությունը ժամանակի ընթացքում` ստորև.


== Արդյունաբերություն և գյուղատնտեսություն ==
Գյուղի տարածքում առկա է բրուտագործական կավահողի հսկայական պաշարներ և գյուղում մեծ զարգացում է ապրել բրուտագործությունը, բացի մեծ թվով անհատներից գործել է կոլխոզի բրուտագործական արհեստանոցն՝ իր թրծման փռով և խանութով։ Խանութեր են ունեցել նաև Արտաշատում, Գյումրիում և Երևանում։ Մինչև այժմ մի քանի անհատներ գյուղում խեցեգործական իրեր և թոնիր են պատրաստում։ Դրա հիման վրա սովետական շրջանում գյուղում ստեղծվել է խեցե իրերի և կերամիկայի մեծ գործարան։
Գյուղի տարածքում 1962 թ. հիմնվել է Արտաշատի պահածոների գործարանը (Արտֆուդ), մանրահատակի ֆաբրիկան, բեռնաուղևորատար ավտոձեռնարկությունը, գյուղ-տեխնիկայի բազան, վերամբարձ կռունկների վարչությունը, հայկոոպ բազան, պանրի գործարանը, 5-րդ տրեստի ավտոշարասյունը, կերամիկայի գործարանը, մեխ. գործարանը, Արտաշատի ճան-շինը, որոնք այժմ միացվել են Արտաշատին։ Գյուղում գործել է գյուղ մթերման կետը (եկեղեցու տարածքում) և գինու գործարանը։ Կոլտնտեսությունը լավագույն տարիներին ունեցել է խոշոր խոզաբուծարան ու թռչնանոց, խոշոր ու մանր անասնահոտ և տարածաշրջանում եզակի գոմեշի ֆերմա։
Գյուղը ունի մոտ 1100 տնտեսություն։ Շահումյան համայնքի վարչական տարածքը կազմում է 1900 հա, որից՝ 1500 հա գյուղատնտեսական նշանակության հողեր, 150 հա՝ տնամերձ։


== Տես նաև ==
Սուրբ Աստվածածին եկեղեցի (Շահումյան, Արարատի մարզ)
Շահումյանի պատմության և մշակույթի անշարժ հուշարձանների ցանկ


== Ծանոթագրություններ ==
Ռեյգան շրջան (Տեխաս)

Ռեյգան շրջան (անգլ.՝ Reagan County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 3.043 կմ² է, բնակչությունը՝ 3.326 մարդ (2000 թ. տվյալներով)։ Շրջկենտրոնն է Բիգ Լեյք բնակավայրը։ Կազմավորվել է 1903 թ.։
Վարվառա Ստեպանովա

Վարվառա Ֆյոդրովնա Ստեպանովա (հոկտեմբերի 9 (21), 1894, Կաունաս, Ռուսական կայսրություն - մայիսի 20, 1958(1958-05-20)[…], Մոսկվա, ԽՍՀՄ), խորհրդային նկարչուհի-ավանգարդիստ, Կոնստրուկտիվիզմի ներկայացուցիչ, դիզայներ և պոետ, Ալեքսանդր Ռոդչենկոյի կինը։


== Կենսագրություն ==
Վարվառա Ֆյոդրովնա Ստեպանովան ծնվել է պաշտոնյայի ընտանիքում։ 1910-1913 թվականներին սովորել է Կազանի գեղարվեստի դպրոցում, սակայն չավարտելով այն տեղափոխվել է Մոսկվա։ Հենց այդ ժամանակ նա ծանոթացել է իր ապագա ամուսնու և մարտակցի` Ալեքսանդր Ռոդչենկոյի հետ։ 1915-1917 թվականներին սովորել է Կոնստանտին Յուոնի ստուդիայում։ 1921 թվականին մասնակցել է «5 × 5 = 25» կոնստրուկտիվիստների ցուցահանդեսին։ 1919-1922 թվականներին աշխատել է Լուսժողկոմի կերպարվեստի գծով Կոլեգիայում, 1920-1923 թվականներին համագործակցել է Գեղարվեստի համալսարանի հետ, 1920-1925 դասավանդել է Ն.Կ Կրուպսկոյի անվան Կոմունիստական դաստիարակության ակադեմիայի «ԻԶՈ» ստուդիայում, իսկ 1924-1925 թվականներին՝ Վխուտեմասում։

1924 թվականից մինչև 1925 թվականը համագործակցել է Առաջին չթադաջման արտադրությունում՝ դիզայների աստիճանով։ Մասնակցել է (Ա.Ե. Կրուչենեխի «ԳլյաԳլյա», 1919) գրքերի պատկերազարդմանը, թատրոնի ( Վսևոլոդ Մեյերխոլդի «Տարելկինի մահը», 1922) և կինոյի («Բաժանում», 1926) դեկորների ձևավորմանը, քաղաքական-ագիտացիոն ամսագրերի ստեղծմանը։
Աշխատել է գեղարվեստական խմբագիր՝ «Կինոնկար» (1922), «ԼԵՖ», «Նոր ԼԵՖ» (1923—1927), «Խորհրդային ֆիլմ», «Ժամանակակից ճարտարապետություն», «Փոխարինում», «Գիրք և հեղափոխություն», (1926—1932), «Խորհրդային կանայք» (1945—1946), 1933-1934 թվականներին Պարտիզդատում։

Եղել է Ժամանակակից ճարտարապետների միավորման անդամ (ՕՍԱ)։ 1925 թվականին, Ալեքսանդր Ռոդչենկոյի հետ միասին, ձևավորել է Մասելպրոմի Տունը։ Թաղված է Նոր Դոնսկյան գերեզմանոցում՝ ամուսնու հետ միասին։


== Մասնակցությունը ցուցահանդեսներին ==


===== Մինչավանգարդիստական շրջան =====
1915 — «Նկարիչ-ձևավորողները հօգուտ վիրավորների»։ Մոսկվա Լեմերսի պատկերասրահ, նկարչուհին ներկայացնում է երկու դեկորատիվ պանոյի էսքիզ։


===== Ավանգարդիստների ցուցահանդեսներ =====
1918 — Նկարիչ-գեղանկարիչների պրոֆմիության նկարների առաջին ցուցահանդես, Մոսկվա։
1918 — Հինգերորդ Պետական ցուցահանդես։ Գեղեցիկ արվեստների թանգարան, Մոսկվա։
1919 — Տասերորդ Պետական ցուցահանդես «Անառարկայական ստեղծագործություն և սուպրեմատիզմ», Մոսկվա։
1920 — XIX դարի Պետական ցուցահանդես, Ցուցադրված Բ.Դմիտրովկե սրահում, 11, Մոսկվա։
1921 — «5 × 5 = 25» ցուցահանդես, Մոսկվա։


== Հիշողություն ==
Վարվառա Ստեպանովայի անվան փողոց Մոսկվայում։


== Ծանոթագրություններ ==


== Արտաքին հղումներ ==
Վարվառա Ստեպանովան staratel.com կայքում
Ցել (Ֆիխտել)

Անվան այլ կիրառումների համար տե՛ս՝ Ցել (այլ կիրառումներ)Ցել (գերմ.՝ Zell im Fichtelgebirge), կոմունա Գերմանիայում՝ Բավարիա երկրամասի Հոֆ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 2131 մարդ։ Զբաղեցնում է՝ 31,24 կմ² տարածք։ Պաշտոնական կոդ 09 4 75 189։


== Ծանոթագրություններ ==


== Արտաքին հղումներ ==
Պաշտոնական կայք
Վիլյաֆրանկա դել Բիերսո

Վիլյաֆրանկա դել Բիերսո (իսպ.՝ Villafranca del Bierzo), բնակավայր և մունիցիպալիտետ Իսպանիայում։ Գտնվում է Լեոն պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Էլ Բիերսո շրջանում։ Տարածքը կազմում է՝ 183 կմ2։ Բնակչությունը՝ 3516 մարդ (2010 թվականի տվյալներով)։

Վիլյաֆրանկա դել Բիերսո - Villafranca del Bierzo
		
		
		
		


== Բնակչություն ==


== Ծանոթագրություններ ==


== Արտաքին հղումներ ==
Գլխավոր կայք
El Bierzo en la época Contemporánea Archived 2006-06-12 at the Wayback Machine.
Գուրուպիի գավառ

Գուրուպիի գավառ (պորտ.՝ Microrregião de Gurupi), գավառ Բրազիլիայում, մտնում է Մարանիան նահանգի մեջ։ Մտնում է Մարանիան նահանգի արևմտյան մարզի մեջ։ Բնակչությունը կազմում է 211 082 մարդ 2006 թվականի տվյալով։ Զբաղեցված տարածքը 21 557,642 կմ²։ Բնակչության խտությունը 9,8 մարդ/կմ²։


== Վիճակագրություն ==
Համախառն ներքին արտադրանքը կազմել է 275 675 223,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 391,02 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,573


== Գավառի կազմ ==
Գավառի կազմի մեջ են մտնում հետևյալ համայնքները.

Ամապա դու Մարանյան
Բոա Բիստա դու Գուրուպի
Կարուտապերա
Սենտրու Նովու դու Մարանյան
Սենտրու դու Գիլերմի
Կանդիդոու Մենդիս
Գոդոֆրեդու Բիանա
Գովերնադոր Նունիս Ֆրեիրի
Ժունկու դու Մարանյան
Լուիս Դոմինգիս
Մարակասումե
Տուրիասու
Տուրիլանդիյա
Էսպլա դը Սերու

Էսպլա դը Սերու (ֆր.՝ Esplas-de-Sérou), համայնք Ֆրանսիայում՝ Միջին Պիրենեյան մարզի Արյեժ գավառում։ Մտնում է Սեն Ժիրոն կանտոնի կազմի մեջ։ Համայնքի շրջանը Սեն Ժիրոն է։
Համայնքի INSEE կոդ՝ 09118։


== Բնակչություն ==
Համայնքի բնակչությունը 2008 թվականին կազմում էր 157 մարդ։


== Տնտեսություն ==
2007 թվականի տվյալներով 116 աշխատունակ տարիքի մարդկանցից (15-64 տարեկան) 92-ը տնտեսապես ակտիվ էին, 24-ը անգործ (ակտիվության ցուցանիշը 79,3 %, 1999 թվականին եղել է՝ 75,0 %)։ 92 աշխատունակ բնակիչներից 69-ը աշխատում էին (41 տղամարդ և 28 կին), անաշխատանք էին 23-ը (13 տղամարդ և 10 կին)։ 24 անգործ մարդկանցից 7-ը աշակերտներ կամ ուսանողներ են, 6-ը թոշակառու, 11-ը չէին աշխատում այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Էսպլա դե Սերու» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-13 
«Էսպլա դե Սերու» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Աստերոիդների ցանկ (323701-323800)

Աստերոիդների ցանկ (323601-323700)  • Աստերոիդների ցանկ  • Աստերոիդների ցանկ (323801-323900)
 Աստերոիդների ցանկ (323601-323700)  • Աստերոիդների ցանկ  • Աստերոիդների ցանկ (323801-323900)
Օրոդրուին

Օրոդրուին (Սինդարին՝ Orodruin, թարգմանաբար՝ «կարմիր հրի լեռ» վեսթրոն - «Հրե լեռ»), կամ Մոն Արամրտ (Սինդարին՝ Amon Amarth, թարգմանաբար - «Ճակատագրական լեռ»), Ջ. Ռ. Ռ. Տոլկինի լեգենդարիումում Միջերիկրի միակ հայտնի գործող հրաբուխը, որը գտնվում է Մորդորում, Գորգորոտի սարահարթում, Բարադ-Դուրից հարավ։


== Պատմություն ==
Երկրորդ էպոսի մոտավորապես 1600-րդ տարում Սաուրոնը Օրորդրուինի կրակներում ձուլում է համիշխանության մատանին։ Այդ ժամանակներից սկսած բավական էր Սաուրոնը վերադառնար Մորդոր, անմիջապես սկսվում մեծ հրաբխի ժայթքումը։ Այդպես եղավ երկրորդ էպոսի 3429-րդ տարում, իսկ երրորդ էպոսի 2954 թվականից մինչև Մատանու պատերազմի ավարտը Օրոդրուինի խառնարանից լավա էր թափվում։ Հատկապես մեծ ժայթքում եղավ (և, հնարավոր է, հրաբխի պայթյուն) 3019 թվականի մարտին, երբ հրաբխի խառնարան համիշխանության մատանու հետ ընկավ Սմեագոլ-Գոլլումը։


== Տվյալներ ==


=== Չափումներ ===
Օրոդրուինի բարձրությունը կազմում էր մոտավորապես 4500 ոտնաչափ (1400 մետր), ստորոտի տրամագիծը հավասար էր յոթ մղոնի (11 կիլոմետրից մի փոքր ավելի)։


=== Սաուրոնի ճանապարհը ===
Արևելքից դեպի լեռան պառնարան էր տանում այսպես կոչված Սաուրոնի ճանապարհը այն տանում էր դեպի կրակի պալատներ (Սամատ Նաուր, սինդարինում), որտեղ գտնվում էր Ճակատագրի Ճեղքվածքը (անգլ.՝ Crack of Doom)՝ դեպի հրաբխի բոցավառ ընդերք տանող ուղին։


== Տոլկինի պատկերավորումը ==
Տոլկինն իր գրքում նկարել էր Օրոդրուինը, որտեղ պարզ երևում էր Սաուրոնի ճանապարհը, Սամատ Նաուրը և այրվող գագաթը։
Տաթևիկ Սազանդարյան

Տաթևիկ Տիգրանի Սազանդարյան (օգոստոսի 20, 1916(1916-08-20), Խնձորեսկ, Զանգեզուրի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - հոկտեմբերի 6, 1999(1999-10-06), Երևան, Հայաստան)՝ օպերային երգչուհի, մեցցո-սոպրանո։ ԽՍՀՄ ժողովրդական արտիստ (1956 թ.)։


== Կենսագրություն ==

Ծնվել է Խնձորեսկում։ Մանկությունն անցել է Բաքվում։ 10 տարեկանում եղել է դպրոցական երգչախմբի մենակատար։ 1929 թ. տեղափոխվել է Մոսկվա, երգել Արևելյան ինքնագործ անսամբլում։ 1933 թվականից սիմֆոնիկ նվագախմբի հետ հանդես է եկել համերգներով։ Սովորել է Մոսկվայի հայ մշակույթի տան երաժշտական և դրամատիկական ստուդիաներում։ Մասնակցել է Ռ. Սիմոնովի բեմադրություններին, որն էլ նպաստել է երգչուհու դրամատիկական ձիրքի զարգացմանը։ 1937 թվականին ավարտել է դասընթացները և տեղափոխվել Երևան։ Եղել է Երևանի օպերայի և բալետի թատրոնի մեներգչուհի։ 1960 թվականին էքստեռն ավարտել է Երևանի Կոմիտասի անվան պետական կոնսերվատորիան։ 1961 թվականից դասավանդել է նույն կոնսերվատորիայում (1970 թ.` պրոֆեսոր, 1977-1999 թթ.` ամբիոնի վարիչ), 1972-1977 թթ.` Երևանի գեղարվեստա-թատերական ինստիտուտում։ 1939 թվականին Մոսկվայում` հայ արվեստի տասնօրյակին, հանդես է եկել Ալմաստի (Սպենդիարյանի «Ալմաստ») դերերգով և արժանացել համընդհանուր ճանաչման։
Երգչուհու մեկնաբանմամբ Փառանձեմի (Տիգրան Չուխաճյանի «Արշակ Բ»), Թամարի (Արմեն Տիգրանյանի «Դավիթ Բեկ») և Ալմաստի դերերգերը հայկական օպերայի կատարողական արվեստի գոհարներից են։ Հատուկ նրա համար են գրվել Թամարի, Շուշանի` Բաբաևի «Արծվաբերդ», Նազելիի՝ Ստեփանյանի «Հերոսուհին», Բերբերոյի՝ Տեր-Ղևոնդյանի «Արևի ցոլքերում» դերերգերը։ Լավագույն կատարումներից են եղել նաև Կարմենի՝ Բիզեի «Կարմեն», Ամներիսի՝ Վերդիի «Աիդա», Իոկաստեի՝ Ստրավինսկու «Էդիպ արքա», Լյուբաշայի՝ Ռիմսկի-Կորսակովի «Թագավորի հարսնացուն», Օլգայի՝ Չայկովսկու «Եվգենի Օնեգին» և այլ դերերգեր։ Հանդես է եկել նաև որպես կամերային երգչուհի։ Կատարել է հայ, ռուս և եվրոպացի կոմպոզիտորների շուրջ 450 ստեղծագործություն։ Եղել է Սաթյանի, Հարությունյանի, Միրզոյանի, Սարյանի, Ջրբաշյանի և ուրիշների մի շարք վոկալ ստեղծագործությունների առաջին կատարողը։ Կատարել է նաև Սայաթ-Նովայի և Շերամի երգերից։
Հյուրախաղերով հանդես է եկել բազմաթիվ երկրներում։


=== Ընտանիք ===
Ամուսինը՝ Հակոբ Սերգեյի Խանջյան, ջութակահար, արվեստի և  հասարակական գործիչ։
Որդին՝ Դավիթ Խանջյան (1940-1981), Հայաստանի պետական ֆիլհարմոնիկ նվագախմբի գլխավոր դիրիժոր և գեղարվեստական ղեկավար։
Թոռնուհին՝ Զարուհի Խանջյան (1964-2016), դաշնակահարուհի, պրոֆեսոր Երևանի պետական կոնսերվատորիայի, Հայաստանի մշակույթի նախարարի խորհրդական։


== Պարգևներ ==
ԽՍՀՄ Պետական մրցանակ, 1951 թ.
ԽՍՀՄ ժողովրդական արտիստ, 1956 թ.
ՀՀ «Մեսրոպ Մաշտոց» շքանշան, 1997 թ.


== Հիշատակ ==
2016 թվականի հոկտեմբերի 4-ին «Հայփոստ» փակ բաժնետիրական ընկերությունը շրջանառության մեջ է դրել նամականիշ՝ նվիրված Տաթևիկ Սազանդարյանի 100-ամյակին։ Նամականիշի առաջին պլանում պատկերված է Տաթևիկ Սազանդարյանը՝ Ալեքսանդր Սպենդիարյանի «Ալմաստ» օպերայի համանուն դերում։ Դիզայնի հեղինակն է «Հայփոստ» ՓԲԸ-ի դիզայներ Դավիթ Դովլաթյանը։


== Գրականություն ==
Հարությունյան Վ., «Տաթևիկ Սազանդարյան», Խորհրդային երաժշտություն, 1956։
Սիմոնյան Կ. և Հարությունյան Վ., «Տաթևիկ Սազանդարյան», Երևան, 1959։


== Ծանոթագրություններ ==
Նաեմայի ընտանիք

Նաեմայի ընտանիք, ոչ մեծ աստերոիդների ընտանիք, որը տեղաբաշխված է հիմնական աստերոիդների գոտում։ Ընտանիքը անվանվել է այս ընտանիքի առաջին աստերոիդի պատվին՝ (845) Նաեմա։


== Այս ընտանիքի ամենամեծ աստերոիդները ==


== Տես նաև ==
Աստերոիդների ընտանիքներ
Երկրին մոտեցող աստերոիդներ
Տրոյացի աստերոիդներ
Դամոկլոիդներ
Կենտավրոսներ
Ապոլոնի աստերոիդներ
Ամուրի աստերոիդներ
Ատենի աստերոիդներ
Կամենկա (Շուբրյուգ Շոլուդեննիի վտակ)

Անվան այլ կիրառումների համար տե՛ս՝ Կամենկա (այլ կիրառումներ)Կամենկա (ռուս.՝ Каменка), գետ Ռուսաստանում, հոսում է Մուրաշինսկի շրջան (Կիրովի մարզ)ում, Կիրովի մարզում։ Գետաբերանը տեղակայված է Շուբրյուգ Շոլուդեննի գետի աջ ափին՝ 8,6 կմ հեռավորության վրա։ Գետի երկարությունը 15 կմ է։
Գետի ակունքը գտնվում է Ուրալի լեռներում, Մուրաշի գյուղից՝ 28 կմ դեպի հյուսիս-արևմուտք։ Գետը հոսում է անմարդաբնակ անտառի հարավային մասում։ Վտակ՝ Փոքր Կամենկա (աջ)։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100035706
Հիդրոլոգիական ուսումնասիրությունների կոդը - 111103570
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տոնկացու

Տոնկացու (ճապ. 豚カツ խոզի մսով կոտլետ), ճապոնական խոհանոցի ուտեստ, հալած ճարպի մեջ տապակած խոզի միս։ Տեմպուրայի հետ մեկտեղ սա Ճապոնիայում արևմտյան խոհանոցի յոսեկուի բավականին հայտնի ներկայացուցիչն է։


== Պատրաստման եղանակ ==

Խոզի ֆիլեի ծեծած կտորները թաթախում են ալյուրի, ձվի մեջ, ապա լցնում պանկոյի տարայի մեջ։ Ստացված կոտլետները տապակում են հալած ճարպի մեջ կամ ավելի դիետիկ տարբերակով կարմրացնում են ջեռոցում։ Կոտլետները հիմնականում մատուցում են մանրացված կաղամբի, կիտրոնի շերտի և տոնկացուի սոուսի հետ (վուստերական սոուս, մրգային և բանջարեղենային խյուս)։  Ռեստորաններում որպես սննդային հավելում խորը ափսեների մեջ մատուցում են եփած բրինձ և միսոսիրու։


== Գրականություն ==
Tsuji, Shizuo; Fisher, M.F.K. Japanese Cooking: A Simple Art. — Kodansha, 2007. — С. 240. — ISBN 4-7700-3049-5


== Ծանոթագրություններ ==
Տալանսիե

Տալանսիե (ֆր.՝ Talencieux), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 922 մարդ, բնակչության խտությունը` 129.86 մարդ/կմ²։ Բնակավայրը զբաղեցնում է 7.10 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ-արևելք, Լիոն քաղաքից` 60 կմ հարավ, Պրիվա քաղաքից` 65 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 657 աշխատունակ (15-64 տարեկան) բնակիչ, որոնցից ակտիվ էին 522-ը, իսկ ոչ ակտիվները` 135։ Ակտիվության ցուցանիշը կազմում է 79,5 %։ 522 աշխատունակ մարդկանցից աշխատել է 497 անձ (275 տղամարդ և 222 կին)։ Գործազուրկ են եղել 25 անձ (9 տղամարդ և 16 կին)։ 135 անաշխատունակներից 46-ը եղել են աշակերտներ կամ ուսանողներ, 53-ը` թոշակառուներ, իսկ 36-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լեխի Լանդսբերգ

Անվան այլ կիրառումների համար տե՛ս՝ Լեխի Լանդսբերգ (այլ կիրառումներ)Լեխի Լանդսբերգ (գերմ.՝ Landsberg am Lech), կոմունա Գերմանիայի Բավարիա երկրամասում։
Գտնվում է Լեխի Լանդսբերգի վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը ՝ 28 408 մարդ է (2010 թվականի դեկտեմբերի 31–ի տվյալներով)։ Զբաղեցնում է 57,89 կմ² տարածք։ Պաշտոնական կոդ՝  09 1 81 130։
Բաժանված է 6 քաղաքային տարածքների։
Քաղաքում գտնվում է Լանդսբերգ բանտը, որը հայտնի է նրանով, որ այնտեղ ծառայում էր Ադոլֆ Հիտլերը։


== Ծանոթագրություններ ==


== Պատկերասրահ ==
Այտ

Այտերը (buccae) նույն կազմությունն ունեն, ինչ որ շրթունքները, այստեղ տեղավորված է այտամկանը (m. buccinator)։ Թշի հաստության մեջ գտնվող ճարպը (corpus adiposum buccae) երեխաների մոտ ավելի լավ է զարգացած, քան չափահասների։
Բրեժոյնս

Բրեժոյնս (պորտ.՝ Brejões), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավկենտրոնական մարզում։ Մտնում է Ժեկիե գավառի կազմի մեջ։ Բնակչությունը կազմում է 17 024 մարդ՝ 2006 թվականի տվյալներով։ Գրավում է 481,292 կմ2 տարածք։ Բնակչության խտությունը՝ 35,4 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 39.866.895,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.453,05 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,643 (տվյալները՝ ՄԱԿ-ի զարգացման ծրագրի
(5827) Լետունով

(5827) Լետունով (անգլ.՝ Letunov), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 15-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,184433 ա. մ., առավելագույնը մոտենում է 1,9008 ա. մ. հեռավորության վրա և հեռանում 2,4681 ա. մ.։ Արեգակի շուրջ մեկ ամբողջական պտույտ է կատարում 1179,25 երկրային օրվա ընթացքում, իր ուղեծրով շարժվելով միջինում 0,305278 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5827) Լետունով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ընդհանրացված տագնապային խանգարում

Ընդհանրացված տագնապային խանգարումը (հին անվանումը՝ Տագնապային նևրոզ - DSM-5 ‒ 300.02, ICD-10 ‒ F41.1) հոգեկան խանգարում է, որը բնորոշվում է կայուն ընդհանուր տագնապով և նյարդային լարվածությամբ։ Ընդհանրացված տագնապային խանգարումը հաճախ ուղեկցվում է գլխի տարբեր հատվածների լարվածությամբ, ծնոտի և վզի մկանների լարվածությամբ, դողով, առատ քրտնարտադրությամբ, սրտխփոցով, գլխապտույտով, տհաճ զգացողություններով արևային հանգույցի շրջանում, կոգնիտիվ ոլորտի դժվարություններով և այլն։


== Հիմնական ախտանիշները ==


== Բուժումը ==
Ընդհանրացված տագնապային խանգարման բուժման նպատակով կիրառվում է և դեղորայքային թերապիա և հոգեթերապիա, երբեմն նույնիսկ զուգահեռաբար։


=== Հոգեթերապիան ===
Ընդհանրացված տագնապային խանգարման բուժման համար հոգեթերապիայի արդյունավետությունն ապացուցվել է բազմաթիվ հետազոտությունների արդյունքում։ Ընդհանրացված տագնապային խանգարման բուժման և տագնապային խանգարումների բուժման համար ընդհանրապես հատկապես արդյունավետ են կոգնիտիվ-վարքային մոտեցման ուղղությունները (օրինակ՝ Ռացիոնալ-էմոտիվ վարքային թերապիա, Կոգնիտիվ-կոնցեպտուալ թերապիա)։


=== Դեղորայքային բուժումը ===
Դեղորայքային բուժումը հաճախ սկսում են բենզոդիազեպինային տրանկվիլիզատորներով։ Այնուհետև նշանակում են սերոտոնինի հետադարձ զավթման պաշարիչների շարքի հակադեպրեսանտներ։ Որոշ հետազոտողներ նշում են նաև պրեգաբալինի արագ և արտահայտված թերապևտիկ արդյունքի մասին։


== Ծանոթագրություններ ==
Լը Շաբանե

Լը Շաբանե կամ Շաբանե (ֆր.՝ Le Chabanais), Փարիզի ամենաշքեղ և հայտնի հասարակաց տներից մեկը, որը գործել է 1878-1946 թվականներին։ 1946 թվականին Ֆրանսիայում հասարակաց տների գործունեությունը օրենսդրությամբ արգելվել է։ Տեղակայված է եղել Փարիզի կենտրոնում, Լուվրի հարևանությամբ՝ 12 rue Chabanais հասցեով։
Հիմնադրվել է իռլանդուհի Մադամ Քելլի կողմից, ով լավ կապեր է ունեցել Փարիզի հեղինակավոր Ժոկեյի ակումբ (ֆր.՝ Jockey-Club de Paris) էլիտար հաստատության անդամների հետ։ Հաստատության բաժնետոմսերը վաճառվել են հարուստ անանուն ներդրողների։ Միջոցների ընդհանուր ծավալը, որը ներդրվել է հասարակաց տան աշխատանքների մեկնարկի և զարգացման համար, կազմել է 1,7 միլիոն ֆրանսիական ֆրանկ։ Սենյակներից յուրաքանչյուրը կահավորված է եղել համապատասխան ոճով՝ ճապոնական, մավրիտանական, հնդկական, չինական և այլն։ Անհրաժեշտ է նշել, որ ճապոնական ոճով կահավորված սենյակի նախագիծը և դիզայնը մրցանակ է շահել 1900 թվականին տեղի ունեցած Համաշխարհային ցուցահանդեսի ժամանակ։
Հասարակաց տան ներքին պատերը զարդարված են եղել Անրի դը Տուլուզ-Լոտրեկի կտավներով։ Վերջինս եղել է հաստատության հաճախորդներից մեկը։ Հատուկ Լե Շաբանեի համար նկարիչը ստեղծել է 16 մեծ կտավներ։ Հասարակաց տան հաճախորդներից մեկն էլ եղել է Գի դը Մոպասանը, ով այնքան էր հավանում մավրիտանական ոճով կահավորված սենյակը, որ դրա կրկնօրինակը կառուցեց իր առանձնատանը։ 1880-1890-ական թվականներին հասարակաց տան մշտական հաճախորդ է եղել արքայազն Բերտի Ուելսացին, ով հետագայում դարձել է Մեծ Բրիտանիայի թագավոր։ Հաստատության սենյակներից մեկը նախատեսված է եղել միայն նրա համար, անկողնու վրա կախված է եղել արքայազնի զինանշանը։ Սենյակը հայտնի է եղել նաև իր մեծ պղնձե լվացարանով, որն ուներ կնոջ դեմքով կարապի տեսք։ Ապագա թագավորն այն կիրառում էր շամպայնով լողանալու համար։ 1951 թվականին, հասարակաց տան փակվելուց հետո, Սալվադոր Դալին գնել է այդ պղնձե լվացարանը 112 000 ֆրանկով։
Եղել են դեպքեր, երբ ֆրանսիական կառավարությունը օտարերկրյա պետությունների ղեկավարների այցելությունների օրակարգում մտցրել է այց Լե Շաբաներ՝ պաշտոնական փաստաթղթերում, որպես կանոն, այն ներկայացնելով որպես «այց Սենատի նախագահին»։
1920-ական թվականների կեսերին «Մեկ երկու երկու» հասարակաց տան հայտնվելուց հետո՝ Շաբանեն կորցրեց Փարիզի գլխավոր և ամենաշքեղ հասարակաց տան տիտղոսը։ Սակայն այն շարունակել է գոյություն ունենալ և մեծ պահանջարկ վայելել։ Փարիզի ֆաշիստական բռնազավթման ժամանակ՝ օկուպացիոն իշխանությունների որոշմամբ պահպանվել են 20 հասարակաց տներ, այդ թվում նաև Լե Շաբանեն։ Հասարակաց տունը իր գործունեությունը դադարեցրել է 1946 թվականին՝ Ֆրանսիայում հասարակաց տների և սփոփման կայանների փակման մասին որոշման ընդունումից հետո։
Ներկայումս հասարակաց տան շենքում գտնվում է բազմաբնակարան շենք, որտեղ տեղակայված է թանգարան՝ նվիրված Ֆրանսիայի գլխավոր հասարակաց տան 50-ամյա պատմությանը։


== Տես նաև ==
Մեկ երկու երկու
Սֆինքս (հասարակաց տուն)


== Ծանոթագրություններ ==


== Արտաքին հղումներ ==
Фотографии борделя времен его работы.
(8007) 1988 RU6

(8007) 1988 RU6, աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 8-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,633115 ա. մ., առավելագույնը մոտենում է 2,2515 ա. մ. հեռավորության վրա և հեռանում 3,0148 ա. մ.։ Արեգակի շուրջ մեկ ամբողջական պտույտ է կատարում 1560,64 երկրային օրվա ընթացքում, իր ուղեծրով շարժվելով միջինում 0,230674 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8007) 1988 RU6 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)